Getdilər
Qasid gəldi yardan xəbər gətirdi, 
Necə çəkim ol fərağı, getdilər.
Aşiq məşuqini qəhrə yetirdi,
Çəkdilər sinəmə dağı, getdilər.

Malü-mülkü verib axça aldılar,
İlqarı verdilər, buxça aldılar,
Barı tərk etdilər, bağça aldılar, 
Pərişan qoydular bağı, getdilər.

Abbas, cavan ömrün sən verdin bada, 
Günü-gündən dərdin oldu ziyada, 
Yedilər, içdilər fani dünyada,
Aldılar beş arşın ağı, getdilər.
Qoşmalar